IS'TEBHISI SOKUQALA ESIBHEKE EBUBUNIXWAYA!Ama Muslim ayaxwayiswa ukuba angahambeli imicimbi lapho kudlalwa khona umculo ngisho noma ungaqanjwa ukuthi wumcimbi “we-Islam”Umculo uyi-Haraam, uphinde ube yisono esikhulu, kanti unjalo-nje awuvunyelwe nakancane kwi-Qur'aan ne Hadith. Muva-nje kunenkambiso edlondlobayo eyamele emculweni “we-Islam” oqoshwa ngamazwi, isisekelo sawo okuyi-Islam kodwa aphelezelwa yizinsimbi zomculo, bese lokhu kukhuthazwa sengathi kuvumelekile kwazise amazwi noma okuculwa ngakho kunokwe-Islam. Kepha-ke ayikho into efana nomculo “we-Islam”, umculo ungumculo uyohlale uyi-Haraam noma ungaphiwa liphi igama.Ukulalela umculo kuyingozi kwi-Imaan yethu ekubeni uhlobo olubhubhisayo lwalobuthi bomphefumulo obunobungozi buchaziwe kulama-Ahadith alandelayo:“Umculo wenza kukhule ubumbulu enhliziyweni, njenga manzi ehlumisa izitshalo.” (Mishkat)“Ngempela u-Allah Ta'ala ungithumile njengomusa nanjengomholi emhlabeni. Kanti futhi u-Allah Ta'ala unginikeze umyalo wokuba ngibhubhise izinsimbi zomculo.” (Musnad Ahmad)Ukuzinikela NgeqinisoI-Makkah yonkana yayisikhululekile phezu kwengcindezi, kanti noMphrofethi uMohammad (ukuthula makube kuye) wayesendleleni ebuyela e-Madina. Wayelandelwa yizinkulungwane ezazilangazelela ukuzwa umyalezo uphuma emlonyeni wakhe uqobo. Besekulona lolohambo kwabe sekushaya isikhathi somkhuleko we-Asr (umthandazo wantambama ilinga lingakashoni). Ngesikhathi uMphrofethi (u.k.k) enza i-Wudhu yakhe (egeza ngaphambi komthandazo). Amadoda agijima amngunga uMphrofethi (u.k.k), babe sebezisula ebusweni ngamanzi akade esalile uMphrofethi egeza kuwo (befuna izibusiso phela!!!).Wabe esebabuza uMphrofethi labo ababeseduze kwakhe wathi, “Webangane bami, kungani nizisula ubuso benu ngalawomanzi na?” Baphendula bathi; “Senzela ukukhombisa uthando lwakho kanye nokuhlonipha.” Wabe esephawula uMphrofethi (u.k.k) ethi, “ Uma kuwukuthi ningithanda ngempela, landelani ezinyathelweni zami, niphinde namukele isibonelo kanye nesimilo sami. Labo abangikhombisa ukuhlonipha kwangaphandle kuphela, kodwa isibonelo sami bengasamukeli, abekho kubalandeli bami.” (Bukhari)IZIMANGALISO ZOMZIMBA WOMUNTUIzinhliziyo zethu zishaya cishe izikhathi eziwu 100,000 nsukuzonke.Igazi lihamba ibanga elingalingana cishe namamayela awu 60,000.Amehlo ethu akwazi ukwahlukanisa cishe imibala eyisigidi abuye akwazi ukwamukela imininingwane eminingi ukwedlula i-Telescope enkulu kunawowonke akhona emhlabeni.Amaphaphu ethu adonsa ngaphezulu kwamalitha ayizigidi ezimbili (2 million) zomoya nsukuzonke, ngaphandle kokucabanga. Uma engase afuthwe agcwaliswe lomoya, angagcwala inkundla yonke yentenesha, inkundla ye-Tennis phela!Imizwa yethu yokuzwa ibukhali ngalendlela yokuthi ikwazi ukwehlukanisa amakhulu ngamakhulu ezinkulungwane zemisindo eyahlukene.Imizwa yethu yokuthinta ilungiswe (yadalwa ngobuhlakani) ukudlula noma yini eyake yakhiwa.Ubuchopho bethu budalwe ngobuhlakani ngokuphithana ukudlula i-Computor enamandla kakhulu, kanti bune mizwa (nerve cells) engale kuka-100 billion.Sikhiqiza ama-Red cells angu-100 billion nsuku zonke.Uma kukhona esikuthintayo, sithumela umyalezo engqondweni yethu ngesivinini esingu 124 mph.Sinamamasela angaphezulu kuka- 600Ngokuhamba nje kukodwa, sivocavoca amamasela angu 250.Okungenani angu30 amamasela esiwavocavocayo lapho simoyizela.U-70% womzimba wethu wakhiwe ngamanzi.Sakha ilitha yonke yamathe ngosuku.Amakhala ethu ayiziphehla moya, noma singathi phecelezi (air conditioning system). Afudumeza umoya obandayo, apholise oshisayo bese esefa nokungcola.Kwi-square inch esisodwa sesandla sethu sinemithambo yegazi engama fithi ayisishiyagalolunye (nine feet), imizwa yobuhlungu engu600, izinwele ezingu30, amayadi awu13 emizwa, iziphetho zemizwa ezingu 9000, imizwa yokushisa engu 36 kanye nemizwa yamandla engu 75.NGEMPELA SIYIZIDALWA ZALOWO OMKHULUKAZI U-MDALI USOMANDLAUsizo kubantu baseNyoni naseMandeniIzindawo zaseNyoni nase Mandeni kungekudala zike zakhahlamezwa yizimvula ezinamandla kanye neziphepho. Ezinye kulezizindawo ziye zambozwa ngamanzi kwadaleka umonakalo omkhulu ezindlini.I-Darul Ihsan kanye neStanger Muslim Community (lezi yizinhlangano zamaMuslim) ziye zasukuma ngokuphazima kweso ngokwamukelisa ngokudla okuphekiwe, amakhekhe, neziphuzo kanye nezingubo zokulala. Icishe ibalelwe emashumini ayisishiyagalombili imindeni eye yathola ukusizakala nebigobe amadlangala ehholo lomphakathi (Isibusiso Commuity Hall) eliseMandeni.Usekela Mayor yomkhandlu waseMandeni, uRoshnee Singh, kanye namakhansela uDolly Shandu kanye noMpume Xulu baye babamba iqhaza ekudluliseni usizo oluntwini.Ezimweni ezibucayi nokuthola usizo, siza uthinte i-Darul Ihsan Disaster Management kulenombolo yocingo: 031 5777868SIYINHLANGANO YOMPHAKATHIIzinyanga ze-Islam (ngesi-Arabhu)Rabi-us-ThaaniJumad-al-UlaJumad-al ThaaniZul Qa'dahAmagama ezinsuku nge-Islam (isi-Arabhu)ISLAMIC ENGLISH ISIZULUYaumul Ahad Sunday IsontoYaumul Ithnayn Monday UmsombulukoYaumul Thulathaa Tuesday UlwesibiliYaumul Arbi-aa Wednesday UlwesithathuYaumul Khamees Thursday UlwesineYaumul Jumuah Friday UlwesihlanuYaumus Sabt Saturday Umgqibelo1430 2009 200903 Rabi-ul-Thaani 1430, Yaumul Ahad
